section_heading: Jakov Barišić
paragraph_text: Kada je upoznao Adrijana, odustao je od bilo kakvog intimnog zbližavanja s njim, nesiguran je li to ono što želi. Umoran od toga da ga svi etiketiraju zbog njegove seksualnosti, Jakov se svjesno odlučio promijeniti. Odlučio je ostati vjeran samo jednoj ženi. Nada se da će uspjeti ignorirati svoju biseksualnu prirodu i tako napokon dobiti toliko željeno odobravanje okoline. Iz tog razloga, Jakov je ponovno započeo vezu s Filipom. Sada, u vezi sa ženom, u svom udobnom stanu s cimerima koji su mu dragi, Jakov je siguran da se konačno uspio smiriti. Sve je bilo pomalo savršeno dok nije otkrio da se Filipa bavi pružanjem telefonskih sex usluga. No, nakon kratkog prekida, par je odlučio ozakoniti svoju vezu. No sve se mjenja dolaskom Dunje i Franje Barišića, koji nisu upoznati s Jakovljevom seksualnom opredjeljenosti. Na vjenčanje dolazi i Joško, Jakovljev bivši dečko, te ih Filipa ulovi u krevetu na dan prije vjenčanja, te se odbije udati za Jakova, pa ga napušta. Jakov je shrvan što je povrijedio Filipu, te što ga roditelji i brat ne prihvaćaju. Nakon što Dunja i Franjo odluče ostati u Zagrebu, Dunja otvara frizerski salon, gdje Jakov upoznaje radnika Svena, te se upuste u ljubavnu vezu. Nakon što shvati da bi između njih moglo biti nešto više, odluči ostati uz Svena i preseliti se s njim u Berlin.